Yeja
Jakżech oboczyła światełko we tunelu, a był to poczontek września (roku niy pamiyntom), toch skorzystała ze niyuwagi Łojców i sie drap wygramoliła na tyn świat. Łod piyrszyj chwile byłach muzykalno i lubiłach grać. Nojprzód grałach po nerwach moij Muter, potym rechtorom. Łod prawie trzidziestusiedmiu lot wala po garach we kuchni i grom chopu na nerwach, a teroski Wyście som dran. Łoprócz tego poradza tysz robić na drutach, ale ino zwarcia, a na zicherongi zarobiom uśmiychym. Prziszłach sam do Wos ze BP-Ł co łoznaczo Blank Piykne Łaziska. Niftorzy godajom co sam je koniec świata - psy zadkami szczekajom, wiater tukej nawroco, a PKS jedzie roz na tydziyń, ale jo sie stond niy wykludza, bo mie sie sam fest podobo. Psziszłach do Wos piyknie grać, uśmiych i radość chca wom dać, a jak to bydzie możliwe to choćby i kożdego dnia. No toż ludkowie roztomili - zaproszom gorko i jadymyyyy !
als_Latn szl_Latn